Punalehmäantilooppi

Punalehmäantilooppi eli lehmäantilooppi (Alcelaphus buselaphus) on afrikkalainen lehmäantilooppien alaheimoon kuuluva sorkkaeläin.

Nisäkäsnimistötoimikunta ehdotti vuonna 2008 lajille uutta suomenkielistä nimeä kongoni.

Ulkonäkö ja koko 
Punalehmäantiloopin säkäkorkeus on 1,1–1,5 metriä. Uros on tummanruskea, naaras kellanruskea.

Alalajit 
Punalehmäantiloopilla on kuusi alalajia, joista yksi on kuollut sukupuuttoon. Myös kontsiantilooppi (Alcelaphus lichtensteinii) ja kaama-antilooppi (Alcelaphus caama) on toisinaan luokiteltu punalehmäantiloopin alalajeiksi, mutta nykyisin ne katsotaan yleensä omiksi lajeikseen.

Alalajit:

 †A. b. buselaphus – pohjanpunalehmäantilooppi eli bubal 
 A. b. cokii – cokenpunalehmäantilooppi eli kongoni
 A. b. lelwel – lelwelinpunalehmäantilooppi eli lelwel eli jacksoninlehmäantilooppi
 A. b. major – lännenpunalehmäantilooppi eli lännenlehmäantilooppi
 A. b. swaynei – swaynenpunalehmäantilooppi eli swaynenlehmäantilooppi
 A. b. tora – tora

Levinneisyys ja elinympäristö 
Punalehmäantiloopit elävät ruohosavanneilla ja pärjäävät pitkänkin heinän keskellä. Lajia tavattiin aiemmin laajoilla alueilla Afrikassa, mutta nykyisin sitä on jäljellä enää osissa Botswanaa, Namibiaa, Etiopiaa, Tansaniaa ja Keniaa. Sukupuuttoon kuolleen pohjanpunalehmäantiloopin levinneisyys ulottui pohjoisessa mahdollisesti Palestiinaan saakka.

Lähteet 

Lehmäantiloopit